
    Metu konkursa

ZIŅOJUMS
2024.gada 24.septembrī
	1. Metu konkurss “Ziemassvētku – Jaunā gada mākslinieciskais noformējums Jēkabpils valstspilsētā 2024/2025”, ID Nr.JNP 2024/70.
[bookmark: _Hlk167095897]	2. Pasūtītāja nosaukums un adrese: Jēkabpils novada pašvaldība, reģistrācijas Nr. 90000024205, Brīvības iela 120, Jēkabpils, Jēkabpils novads, LV-5201, Latvijas Republika.
	3. Metu konkursa mērķis: iegūt atbilstošu un ekonomiski pamatotu mākslinieciski augstvērtīgu Ziemassvētku – Jaunā gada noformējuma māksliniecisko ideju skiču un to realizēšanas tehnisko risinājumu projektu Vecpilsētas laukumā un satiksmes rotācijas apļos  kopējai kompozīcijai, kas ar savu vizuālo izteiksmību veicinātu Jēkabpils valstspilsētas atpazīstamību un ainaviski iekļautos pilsētas vidē, kā arī atbilstu 2024/2025.gada Ziemassvētku moto: „Ziemassvētku jampadracis”, attiecīgi ietverot/norādot kompozīcijas realizēšanas un tehniskos risinājumus un paredzamo novietojumu, nosakot Metu konkursa uzvarētāju.
	4. Ziņas par dalībniekiem, kas piedalījās metu konkursā:
	4.1. Līdz 2024.gada 12.septembra   plkst. 14:00 ir saņemti 2 (divi) metu konkursa “Ziemassvētku – Jaunā gada mākslinieciskais noformējums Jēkabpils valstspilsētā 2024/2025”,  ID Nr. JNP 2024/70, metu piedāvājumi: 

	Nr.p.k.
	Iesniegtā meta devīze
	Iesniegšanas datums un laiks

	1.
	“Jampadracis”
	11.09.2024, plkst. 9:16

	2.
	“GS 2505”
	12.09.2024, plkst. 11:37



	4.2.Komisija devīžu atšifrējumu atvēršanas sēdē 2024.gada 24.septembri konstatēja, ka:
	4.2.1.  atverot meta ar devīzi “Jampadracis" devīzes atšifrējumu, tā autors ir metu konkursa dalībnieks - 	Aktsiaselts Adamlights filiāle “Adam Decolight Latvia”, reģistrācijas Nr. 50103239701, juridiskā adrese:  Zemitāna iela 9, Rīga, Latvija, LV1012
	4.2.2. atverot meta ar devīzi ,GS2505” devīzes atšifrējumu, tā autors ir metu konkursa dalībnieks – Gala Stage OÜ,  reģistrācijas Nr. 14222649, juridiskā adrese:  Tulika tn 19, Tallinn, Igaunija.
	5. Iesniegtos metus vērtēja Žūrijas komisija,  izveidota ar   Jēkabpils novada pašvaldības Izpilddirektora vietnieces 2024.gada 15.jūlija rīkojumu Nr.2.6-8/24/764/D,  sastāvs:
	Žūrijas komisijas priekšsēdētāja: Jēkabpils novada Attīstības pārvaldes, Infrastruktūras 
              apsaimniekošanas nodaļas vides dizaina speciāliste Maija Bataraga-Vilka.
            Žūrijas komisijas locekļi: 
               - Jēkabpils novada Attīstības pārvaldes vadītāja Baiba Voltmane;
               - Jēkabpils novada Attīstības pārvalde, arhitekte Madara Lasmane;
               - Jēkabpils novada Kultūras pārvaldes projektu koordinatore Liene Dāboliņa (no 2024.gada 19.septembra, rīkojums Nr. Nr.2.6-8/24/945/D,  Jēkabpils novada Kultūras pārvaldes sabiedrisko attiecību speciāliste) .
 
6. Komisijas vērtējums par katru metu
Komisija vērtēja katru metu saskaņā ar metu konkursa “Ziemassvētku – Jaunā gada mākslinieciskais noformējums Jēkabpils valstspilsētā 2024/2025”, ID Nr. JNP 2024/70, 15., 16. un 53. punktos noteiktajiem kritērijiem: 
	Nr.
	Vērtēšanas kritēriji
	Maksimālais punktu skaits
	Noteikta kritērija mērķis

	53.1.
	Vizuālā oriģinalitāte
	30
	Idejas oriģinalitāte, mūsdienīgs risinājums, iekļautas jaunākās tendences dizaina un materiālu izvēlē. Ir piedāvāts radošs risinājums ar pārsteiguma efektiem. Izmantoti mūsdienīgi tehnoloģiski risinājumi.Punktu skaitu samazina, ja tiek izmantots  tradicionāls risinājums (lielākoties tiek izmantoti vienādi dekori, ir nepamatota krāsu daudzveidība, nav apjoma daudzveidības – 2d un 3d elementi, nav pārsteiguma efekta no mērogā lieliem noformējuma objektiem, nav pietiekoši daudz  noformējuma elementu, kā piemēram, nav rotaļu elementu, nav košu objektu, nav objektu, kas veido asociācijas ar pilsētas identitāti), laukuma noformējums neparedz atšķirību starp tā izskata no laukuma dažādam pusēm, netiek izmantoti mūsdienīgi tehnoloģiski risinājumi.

	53.2.
	Atbilstība pilsētvidei
	30
	Vecpilsētas laukumā un satiksmes rotācijas apļos 3D objekti labi iederas apkārtējā vidē. Savstarpēji vizuālais noformējums posmiem saskaņots. Daudz dekoru, kas pārsniedz norādītu minimālu mērogu. Punktu skaitu samazina, ja Metā piedāvātais risinājums neiekļaujas apkārtējā vidē vai daļēji iekļaujas. Posmu noformējuma 3D elementi nav savstarpēji saskaņoti.  

	53.3.
	Atbilstība izvirzītajam Metu konkursa moto „Jampadracis Jēkabpilī”
	20
	Piedāvājums skaidri definēts un saprotams. Punktu skaitu samazina, ja Metā piedāvātais risinājums neatbilst vai daļēji atbilst Ziemassvētku moto.

	53.4.
	Māksliniecisko un finansiālo aspektu sabalansētība 
	20
	Piedāvātas risinājuma objektīvas un pamatotas izmaksas. Punktu skaitu samazina, ja Metā piedāvātās risinājuma izmaksas neatbilst samērīgām un objektīvām tirgus izmaksām, tajā skaitā pārsniedz paredzamo līgumcenu.

	Maksimālais punktu skaits  
	100



	3. Katra Žūrijas komisijas locekļa individuālais vērtējums.
	Atbilstoši Metu konkursa “Ziemassvētku – Jaunā gada mākslinieciskais noformējums Jēkabpils valstspilsētā 2024/2025”, ID Nr. JNP 2024/70, nolikuma 54. punktam, metu konkursa pieteikumi tiek vērtēti individuāli, katrs Komisijas loceklis dod vērtējumu un piešķir punktus atbilstoši kritērijos norādītajam. Pēc individuālo vērtējumu veikšanas tiek aprēķināts vidējais aritmētiskais Komisijas locekļu kopvērtējums par katru pieteikumu (līdz divām zīmēm aiz komata). 
	4. Katrs Žūrijas komisijas loceklis metus ir vērtējis individuāli  un aizpildījis vērtēšanas tabulu.
	5. Metu konkursa nolikuma 56.punkts nosaka, ka pamatojoties uz Žūrijas komisijas locekļu individuālajiem vērtējumiem, tiek aprēķināts vidējais aritmētiskais vērtējums katram metam, sasummējot katra Žūrijas komisijas locekļa metam piešķirto iegūto kopējo punktu skaitu un izdalot tos ar klātesošo Žūrijas komisijas locekļu skaitu. Iegūtais skaitlis tiek noapaļots līdz diviem cipariem aiz komata. Žūrijas komisija lēmumu par metu kopējo vērtējumu pieņem, ņemot vērā katra komisijas locekļa individuālo vērtējumu, slēgtā sēdē atklāti balsojot par katru metu. 
	6. Žūrijas komisija apkopoja individuālos vērtējumus un konstatēja sekojošo:
[bookmark: _Hlk178336275][bookmark: _Hlk178335449]	6.1. Mets ar devīzi “Jampadracis” ir novērtēts sekojoši: 
	Komisijas loceklis
	Komisijas locekļa individuālais aritmētiskais vērtējums
	Komisijas locekļu Vidējais aritmētiskais kopvērtējums

	Maija Bataraga- Vilka 
	85
	

	Baiba Voltmane
	90
	

	Madara Lasmane
	95
	

	Liene Dāboliņa
	95
	91,25


	Komisijas vērtējuma par metu ar devīzi “Jampadracis” izklāsts: Metas priekšlikums sniedz atbilstoši augstvērtīgu Ziemassvētku – Jaunā gada noformējuma projektu Jēkabpils valstspilsētā, ievērojot kopēju kompozīciju un stilu. Metas iesniedzējs pilsētvidē ir pieturējies pie mierīga un klasiska stila, kas savukārt rada gaišu mierīgu un nedaudz nebēdnīgu svētku noskaņu, papildinot to ar pārsteiguma efektu. Vecpilsētas laukumā piedomāts pie krāsām un to savstarpējās saspēles, lai radītu jautru noskaņu – draiskulīgu jampadraci, jo tā ir svinību zona, kur atrodas arī pilsētas galvenā svētku egle, bet arī šajā gadījumā ir piedomāts pie kopējās kompozīcijas, kas sasaucas ar visu kopējo pilsētas noformējumu.  

	6.2. Mets ar devīzi “GS 2505” ir novērtēts sekojoši: 

	Komisijas loceklis
	Komisijas locekļa individuālais aritmētiskais vērtējums
	Komisijas locekļu Vidējais aritmētiskais kopvērtējums

	Maija Bataraga- Vilka 
	30
	

	Baiba Voltmane
	35
	

	Madara Lasmane
	50
	

	Liene Dāboliņa
	30
	36.25


[bookmark: _Hlk178343305]	Komisijas vērtējuma par metu ar devīzi “GS2505”izklāsts: Meta priekšlikums nesniedz atbilstoši augstvērtīgu Ziemassvētku – Jaunā gada noformējuma projektu Jēkabpils valstspilsētā. Priekšlikumā netiek ievērota kopējā kompozīcija, izmantojot dažāda veida, stila un krāsu dekorācijas, radot vizuālo konfliktu, nesaderību. Piedāvātajā vizualizācijā dekori nav attēloti reālajos izmēros, kā uzrādīti tehniskajā specifikācijā, radot maldīgu priekštatu par to, kā izskatīsies izvietošanas brīdī. Ziemassvētku svētku egles  dekoru konstrukcija nedot pārliecību, ka tā būs reāli realizējama uz dabīgās egles, kā arī droša pilsētas iedzīvotājiem un viesiem. 
	7.Ņemot vērā katra Komisijas locekļa metu piedāvājuma individuālo vērtējumu, tos apkopojot, pamatojoties uz metu konkursa nolikuma 59. un 81.punktu, komisija nolemj:
	7.1. atzīt par metu konkursa uzvarētāju un piešķirt metu konkursā pirmo vietu metam ar devīzi „Jampadracis”, dalībnieks Aktsiaselts Adamlights filiāle “Adam Decolight Latvia”;
	7.2. piešķirt metu konkursā otro vietu metam ar devīzi “GS2505”, dalībnieks Gala Stage OÜ.
	8. Atbilstoši Metu konkursa Nolikuma 58.punktam, metu konkursa ietvaros nav paredzēts izmaksāt godalgas.
Komisija iesaka:
	1. Žūrijas komisija nolemj, ka Metu konkursam “Ziemassvētku – Jaunā gada mākslinieciskais noformējums Jēkabpils valstspilsētā 2024/2025”, ID Nr. JNP 2024/70, iesniegtais Mets ir realizējams un iesaka Pasūtītājam aicināt Metu konkursa uzvarētāju uz Sarunu procedūru turpmākai Meta īstenošanai

Metu vērtēšanas komisijas priekšsēdētājs      (paraksts)                                  M.Bataraga-Vilka 
Metu vērtēšanas komisijas locekļi                  (paraksts)                                               B.Voltmane
                                                                        (paraksts)                                            M.Lasmane
                                                                        (paraksts)                                            L.Dāboliņa


Sēdi protokolēja                                              (paraksts)                                              A.Čevere

